สวัสดีค่ะ ขอเรียนสอบถามคุณค่ะ ประจำเดือนมาเกือบครบ 2 อาทิตย์แล้ว(นับถึงวันนี้ที่สอบถามคุณ)ไม่มีทีท่าว่าจะหยุด...มาไม่เยอะนะคะ ค่อยๆ มา น้อย-ปานกลาง มีอยู่ช่วงนึงมาเยอะมาก(ผ้าอนามัย 42ซม. เต็มแผ่นเลยค่ะ)แล้วมาประมาณ 20วัน. ตอนนั้นกังวล เลยไปโรงพยาบาล คุณทำอัลตร้าซาวน์ ผลคือก็ไม่มีอะไรผิดปกติ ตอนนั้นได้ยาปรับฮอร์โมนมา. หลังจากกินยาปรับฮอร์โมน ประจำเดือนก็มาปกติ (รอบละ 4-5 วัน)ตรงวันที่ตลอด แต่หลังจากนั้น(น่าจะประมาณ 6เดือน) ก็มาคลาดเคลื่อน. ล่าสุดเดือนพ.ค มาเกือบ 2 อาทิตย์ และเดือนมิถุนายน ก็มาเกือบปลายเดือนจนวันนี้เข้าต้นเดือนกรกฎาคมแล้วก็ยังไม่หยุด. ต้องเรียนคุณนะคะว่าไม่มีอาการปวดท้อง ปวดเมื่อย อะไรใดๆ. จากวันที่เคยไปอัลตร้าซาวน์จนถึงวันนี้ก็อประมาณ 1 ปีแล้วค่ะ ควรทำอย่างไรดีคะ. คือตอนที่ผิดปกติครั้งแรกก็อกังวลค่ะ แต่พอมาผิดปกติอีกครั้งกลับเป็นความเบื่อหน่าย. เรียนถามคุณอีกข้อค่ะ ถ้าจะตัดมดลูกทิ้งไปเลยได้มั๊ยคะ (ตอนนอายุ 37 ย่าง 38 แล้วก็ไม่แต่งงานค่ะ)
สวัสดีค่ะ การที่มีประจำเดือนมามากสามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา แนะนำให้กลับไปพบแพทย์เพื่อตรวจดูอาการก่อนนะคะ หากไม่ได้มีเนื้องอกใดๆที่ผิดปกติ แพทย์ที่ดูแลจะได้ปรับเปลี่ยนการรักษาให้ ส่วนการตัดมดลูกนั้น จะทำกรณีที่คนไข้มีเนื้องอกที่มดลูก แล้วทำให้คนไข้มีอาการนะคะ ซึ่งแพทย์ที่ดูแลจะพิจารณาอีกทีค่ะ